Γκίζελα της Σουαβίας

H Γκίζελα της Σουαβίας, (Γερμανικά:"Gisela", 11 Νοεμβρίου 990 – 14 Φεβρουαρίου 1043) μέλος του Οίκου των Κορραδιδών ήταν Βασίλισσα της Γερμανίας (1024 - 1039) και αυτοκρατορική σύζυγος στην Αγία Ρωμαϊκή Αυτοκρατορία (1027 - 1039) με τον τρίτο γάμο της με τον αυτοκράτορα Κορράδο Β΄. Ο γιος τους ήταν ο Ερρίκος Γ΄ της Αγίας Ρωμαϊκής Αυτοκρατορίας, διετέλεσε αντιβασίλισσα όταν ήταν ανήλικος ο γιος της Ερνέστος Β΄ της Σουαβίας (1015). Η Γκίζελα της Σουαβίας ήταν κόρη του Χέρμαν Β΄ της Σουηβίας και της Γκέρμπεργκας των Παλαιών Γουέλφων, κόρης του Κορράδου Α΄ της Βουργουνδίας· ο Καρλομάγνος ήταν πρόγονός της και από τους δυο γονείς.

Πρώτοι γάμοι

Παντρεύτηκε σε πρώτο τον Μπρούνο Α΄ του Μπράουνσβαϊγκ (1002) που πέθανε το 1010. Δεύτερος σύζυγος της ήταν ο Ερνέστος Α΄ της Σουαβίας μέλος του Οίκου των Μπάμπενμπερκ (1012) που πήρε το Δουκάτο της Σουηβίας από τον αυτοκράτορα Ερρίκο Β΄ όταν πέθανε ο αδελφός της Γκιζέλας Χέρμαν Γ΄ της Σουηβίας. Με τον θάνατο του Ερνέστου Α΄ (1015) διετέλεσε κηδεμόνας για λογαριασμό του ανήλικου γιου της Ερνέστου Β΄. Απομακρύνθηκε από την κηδεμονία με επέμβαση του τρίτου της συζύγου Κορράδου Β΄, αυτό αργότερα προκάλεσε μεγάλες συγκρούσεις ανάμεσα στον Ερνέστο Β΄ και τον θετό του πατέρα.

Αυτοκράτειρα

Παντρεύτηκε σε τρίτο γάμο τον Ιανουάριο του 1017 τον Κορράδο μέλος του Οίκου των Σαλίων, εξελέγη Βασιλιάς των Ρωμαίων (1024) και Αυτοκράτορας της Αγίας Ρωμαϊκής Αυτοκρατορίας (1027). Ο ιστορικός Θιετμάρ του Μέρσεμπουργκ γράφει ότι ο αρχιεπίσκοπος Αρίμπο του Μαίντζ αρνήθηκε να την στέψει λόγω της συγγένειας που είχε με τον Κορράδο, η στέψη της έγινε ωστόσο από τον αρχιεπίσκοπο Πιλγκρίμ της Κολωνίας τριάντα μέρες μετά τον σύζυγο της. Η Γκιζέλα έπαιξε ενεργό πολιτικό ρόλο, συμμετείχε στα αυτοκρατορικά συμβούλια και ο θείος της Ροδόλφος Γ΄ της Βουργουνδίας παραχώρησε το Βασίλειο της Αρλ στον σύζυγο της, συμμετείχε επίσης σε όλες τις εκκλησιαστικές Συνόδους. Ανέλαβε την κηδεμονία της Σοφίας και της Βεατρίκης θυγατέρων της αδελφής της Ματίλντας, η Σπφία έγινε κόμισσα του Μπαρ και η Βεατρίκη αντιβασίλισσα στην Τοσκάνη. Όταν πέθανε ο Κορράδος Β΄ η ίδια και ο γιος της Ερρίκος Γ΄ συμμετείχαν στην νεκρική πομπή. Η Γκιζέλα της Σουαβίας πέθανε από Δυσεντερία στα αυτοκρατορικά ανάκτορα του Γκόσλαρ (14 Φεβρουαρίου 1043), τάφηκε στον Καθεδρικό ναό του Σπάιερ μαζί με τα υπόλοιπα μέλη της αυτοκρατορικής οικογένειας. Ο τάφος της ανοίχτηκε (1072), τα οστά της έδειξαν ότι είχε ύψος 1.72 με μακριά ξανθά μαλλιά.

Οικογένεια

Παντρεύτηκε σε πρώτο γάμο τον Μπρούνο Α΄ του Μπράουνσβαϊγκ (1002) και είχε τέκνα:

Λιούντολφ της Φρισίας π.1003-1038, μάργραβος της Φρισίας.
μία κόρη γενν. π.1004, παντρεύτηκε τον Τήμο Β΄ του Φόρμπαχ.
Γκίζελα π.1005-π.1052, παντρεύτηκε τον Μπέρτολντ κόμη του Ζάνγκερχαουζεν.

Περί το 1010 απεβίωσε ο Μπρούνο Α΄ και η Γκίζελα έκανε δεύτερο γάμο με τον Ερνέστο Α΄ της Σουαβίας (1012) και είχε τέκνα:

Ερνέστος Β΄ της Σουαβίας απεβ. 1030, δούκας της Σουαβίας.
Χέρμαν Δ΄ της Σουαβίας π.1015-1038, δούκας της Σουαβίας.

Το 1015 απεβίωσε ο Ερνέστος Α΄ και η Γκίζελα έκανε τον τρίτο της γάμο π. 1017 με τον Κορράδο Β΄ των Σαλίων βασιλιά της Γερμανίας και είχε τέκνα:

Ερρίκος Γ΄ της Αγίας Ρωμαϊκής Αυτοκρατορίας 1017-1056, βασιλιάς της Βουργουνδίας, Γερμανίας & Ιταλίας.
Ματθίλδη της Φραγκονίας π.1027-1034, απεβ. 7 ετών, Βεατρίκη π.1030-1036, απεβ. 6 ετών.

Παραπομπές

Πηγές

Kagay, Donald Joseph; Villalon, L. J. Andrew, eds. (2003). Crusaders, Condottieri, and Cannon: Medieval Warfare in Societies around the Mediterranean. Koninklijke Brill NV.
Nash, Penelope (2017). Empress Adelheid and Countess Matilda: Medieval Female Rulership and the Foundations of European Society. Palgrave Macmillan.
Wolfram, Herwig (2006). Conrad II, 990-1039: Emperor of Three Kingdoms. Translated by Kaiser, Denise A. The Pennsylvania State University Press.
"Women in power 1000-1100" from Guide2womenleaders.com, last accessed January 15, 2007
Braunschweigisches Biographisches Lexikon, Appelhans 2006.

Αυτοκράτειρες της Αγίας Ρωμαϊκής Αυτοκρατορίας
Οίκος των Κορραδιδών
Βασίλισσες της Ιταλίας